शहीद राजेन्द्रसिंह विधूड़ी की प्रतिमा का अनावरण
निकटवर्तीगांव त्योहारी में शहीद हवलदार राजेन्द्रसिंह विधूड़ी की प्रतिमा का अनावरण समारोह कार्यक्रम आयोजित किया गया। जिसमें मुख्य अतिथि पूर्व विधायक जगन सिंह ने फीता काटकर प्रतिमा का अनावरण किया। अध्यक्षता कांग्रेस जिलाध्यक्ष शेरसिंह सूपा ने की। विशिष्ट अतिथि के रूप में वैर विधायक भजन लाल जाटव, कृषि उपज मंडी चेयरमैन बयाना देवीसिंह बुढवार, चेयरमैन वैर प्रतिनिधि मुकेश चंद सैनी, पूर्व चेयरमैन सुनील कुमार, पूर्व सरपंच महरावर रामप्रसाद, अतरसिंह, पुष्पेन्द्र सिंह करीली इत्यादि ने भाग लिया। कार्यक्रम का संचालन फौजी संघ अध्यक्ष केशव फौजी ने किया।
आयोजक पूर्व सरपंच श्योदानसिंह ने बताया कि हवलदार अगस्त 2007 में पुंछ राजौरी के कैरी नामक स्थान पर शहीद हुए थे। आज उनकी प्रतिमा का अनावरण किया गया। मुख्य अतिथि के रूप में पूर्व विधायक जगन गुर्जर ने प्रतिमा अनावरण के दौरान अपने विचार व्यक्त किए। विधायक भजन लाल ने बताया कि देश की खातिर शहीद होने वाले अमर शहीदों की शहादत को कभी भूलना नहीं चाहिए। इस अवसर पर कैप्टन भरतसिंह, मानसिंह, जिलेदार, अखेराम टीकरी, यादराम मौरोली, हरवीरसिंह सूबेदार, मुकेश सूपा, बन्नी पहलवान, बाबू फौजी खोहरी आदि मौजूद थे।
वैर. शहीद राजेंद्र सिंह विधूड़ी की प्रतिमा का अनावरण करते अतिथि।
mai_Deva hin_Deva hin_Deva mar_Deva